ፕሬዝዳንት ኢማኑኤል ማክሮን የኢትዮጵያ ጉብኝታቸውን አጠናቀው ወደ ናይሮቢ አቀኑ
ለሁለት ቀናት ይፋዊ የስራ ጉብኝት ወደ ኢትዮጵያ የመጡት የፈረንሳይ ፕሬዝዳንት ኢማኑኤል ማክሮን ጉብኝታቸውን በማጠናነቀቅ በዛሬው እለት ወደ ኬንያ ናይሮቢ አቅንተዋል፡፡የኢፌዴሪ ጠቅላይ ሚኒስትር ዶክተር አብይ አህመድ እና ከፍተኛ የመንግስት ባለስልጣናት ቦሌ ዓለም አቀፍ አውሮፕላን ማረፊያ በመገኘት ለፕሬዝዳንቱ አሸኛኘት አድርገውላቸዋል።ፕሬዝዳንቱ በኢትዮጵያ በነበራቸው ቆይታ የላሊበላ ውቅር አብያተ ክርስያናት ጎብኝተዋል።በላሊበላ የነበራቸውን ጉብኝት ካጠናነቀቁ በኋላ በአዲስ አበባ ከፕሬዝዳንት ሳህለወርቅ ዘውዴ እና ከጠቅላይ ሚኒስትር ዶክተር አብይ አህመድ ጋር በሁለትዮሽና ዓለም አቀፍ ጉዳዮች ዙሪያ የተናጥል ውይይት አድርገዋል።ሁለቱ መሪዎች በተገኙበት በሁለቱ አገሮች መካካል የመከላከያ ትብብር ስምምነት እና የኢንቨስትመንት ማስፋፋያ የመግባቢያ ስምምነት ተፈርሟል።በተጨማሪም በኢትዮጵያ እየተካሄደ ላለው የኢኮኖሚ ትራንስፎርሜሽን የሚያግዝ የፋይናንስ ድጋፍ እንዲሁም የቅርስ ጥበቃ ትብብር ስምምነት በሁለቱ መሪዎች ይፋ ተደርጓል።ፕሬዝዳንት ማክሮን በዛሬው እለትም ከአፍሪካ ህብረት ኮሚሽን ሊቀመንበር ሙሳ ፋኪ ማህመት ጋር ውይይት አድርገዋል።ኢትዮጵያ እና ፈረንሳይ ዲፕሎማሲያዊ ግንኙነት የመሰረቱት ከ122 ዓመታት በፊት በ1989 ዓ.ም ሲሆን ከዚያን ጊዜ ጀምሮ በበርካታ የሁለትዮሽና ዓለም አቀፍ ጉዳዮች ዙሪያ በትብብር በመስራት ላይ ይገኛሉ።(ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)